Wieder einisch isch är mit ämänä mörderleche Stich im Gring über d Chirchefäudbrügg plampet. Ds letschte Tram isch im ganz süferli hingernache gfahre, das isch am Kari aber glich gsi. Uf einisch rüeft ihm dr Trämeler zue: «Hei Käru, chasch nid uf d'Site?» Seit är, «mou i scho, aber du nid.» Wo när ds Tram ändleche het verbi gla, fragt ne dr Trämeler, «um Himus wiue Käru, wär het de di däwä abgfüut?» Seit är: «Zwe Italiäner, dr Barbera u der Frascati.»